komunikace internet prog. web-prog. hardware software bezpečnost magazín disk.fórum

Zábavné hry

počet názorů: 2 poslední: 23.4.2003 20:27:42 číst názory přidat názor vytisknout

Jedna hra zdarma na stiahnutie: Bulanci – najlepšia multiplayer hra na jednom počítači všetkých čias + ďalší kopec flash hier na hranie

### Bulanci

Pokiaľ ste ešte o tejto hre nič nepočuli, vedzte, že je to akčná strielačka, v ktorej ide o boje vankúšou (polštář). Aj keď to znie dosť uletene (boj vankúšou), hra má až nesmierne chytľavú atmosféru.

V Bulánkoch budete ovládať vankúš, ktorému môžete na začiatku hry prideliť nepriateľov, ich počet závisí od toho, koľký hráči chcú hru hrať. Bulánci sú síce čisto Multiplayer záležitosť, ale na výber je tu aj hra pre jedného hráča, kde môžete trénovať proti počítačovým protivníkom, no to však nieje ono. Pravá zábava začne aspoň pri dvoch hráčoch na jednom počítači, hra podporuje maximálne troch na jednom počítači. Pokiaľ si chcete zahrať štyria, budete potrebovať ešte jeden počítač. Hra podporuje spojenie cez sieť TCP/IP, ale aj IPX/SPX. Po vytvorení hry môžete zadať svojmu vankúšu meno, farbu a nastaviť si typ hry, čo chcete hrať. Máte na výber z troch typov hry, či to bude boj za určitý čas, boj na zásahy, alebo boj na životy, závisí teda len od vás.

Ovládanie vašej postavy je vopred preddefinované a nedá s meniť, je to robené aj z toho dôvodu, aby sa klávesy navzájom čo najmenej rušili, to znamená, že keď hrajú aj traja na jednom počítači a na jednej klávesnici, aby sa navzájom nezasekávali. Hra samotná obsahuje iba jeden level s názvom: Na dobrú noc. Prostredie sa vždy dynamicky mení, vlastne menia sa len objekty : dom, krík, strom, kameň. Obrazovka je statická, to znamená, že vidíte všetko, čo máte vidieť, a ďalej sa scrolovať nebude. Po tejto vygenerovanej statickej obrazovke sa môžete voľne pohybovať s vašim vankúšom. Takisto sa po tejto obrazovke pohybujú aj vaši spoluhráči.

Účelom je navzájom sa za pomoci pušky, prípadne iných zbraní, triafať do spoluhráčov, čím získavate body. Pokiaľ hráte hru na čas, napríklad si nastavíte jednu minútu, tak po celú minútu vám hra počíta, kto koľko krát koho zabil a po uplynutí minúty hra ukáže štatistickú tabuľku, z ktorej sa dozviete, kto bol najlepší. To je vlastne aj účel hry byť najlepší. Keď hráte hru na zásahy, nastavíte si napríklad 30 zásahov. Znamená to, že pokiaľ sa vám podarí 30 krát zasiahnuť protivníka, vyhrávate a hra končí opäť štatistikou, s ktorej sa dá vyčítať, koľko krát kto padol, kto koho zabil a koľko krát kto koho zasiahol. Je to prehľadné a hlavne to hovorí o výkonoch hráčov v hre.

V hre máte dva druhy zbraní, a to pušku a brokovnicu (tá strieľa až päť nábojov rozptýlených naraz, je ťažké sa uhnúť). Ovládanie hry je jednoduché, postačia vám štyri klávesy pre pohyb, plus jedno tlačítko na menenie zbraní, a druhé na strieľanie. Okrem prvého levelu (ktorého odkaz na stiahnutie nájdete aj pod týmto článkom) si môžete na stránke http://www.bulanci.cz/ downloadnúť nové Levely do hry, ktoré sa iba nahrajú do adresára, kde máte hru. Taktiež si môžete z uvedenej stránky stiahnuť nové zbrane, ktorými sú raketomet, samopal a nášľapná mína. Týmto sa hra spestrí o ďalšiu zábavu. Škoda, že v poslednom čase autori hry prestali pracovať na nových Leveloch, pretože je ich zatiaľ len 5. Tak teda ak vás hra pobaví, napíšte im, že by ste uvítali nové Levely, tak ako aj ja, pretože túto hru hrávam už vyše roka, a je to podľa mňa najlepšia hra, čo na rýchle odreagovanie s priateľmi môže zabaviť (toto je môj subjektívny názor).

Doposiaľ som nevidel žiadnu podobnú hru, ako je táto, aby realtime (nie turn base, ako hra Worms) prebiehal boj troch hráčov za jedným počítačom. Pokiaľ vy máte s nejakou podobnou hrou skúsenosti, budem rád, keď s jej názvom prispejete do diskusie. Po grafickej stránke je hra spracovaná rozkošne. Vankúše sú pekne animované, majú oči, nos, ktorým krčia, taktiež aj ruky, v ktorých držia zbrane. Všetko je detailné. Hra je trochu brutálna, pretože z vankúšov, čuduj sa svete, vyteká krv po zásahu, alebo doslova ich roztrhá na perie pri našliapnutí na mínu. Z novými Levelmi sa mení aj prostredie, len škoda, že ich je tak málo.

Po zvukovej stránke hra nezaostáva. Počuť každý výstrel. Každá zbraň má svoj charakteristický zvuk, a taktiež sú ozvučený aj Bulánci, ktorý sa pri zásahu škodoradostne smejú, alebo kričia. Popri tom hrá príjemná hudba, ktorá sa z Levelmi tiež mení. Celkovo by som túto hru odporučil všetkým, ktorý majú radi akciu, pretože sa takto s kamarátmi môžete porovnať, kto je lepší bojovník.

Inak v celku zaujímavé je aj motto hry: Kto se vleče, neuteče. Hardware nároky nie sú vysoké, vystačíte s PC, na ktorom beží WIN 9X, XP, 2000, plus zvuková karta, grafická karta, doporučujem aspoň 4MB VRAM. Na hre som nenašiel v podstate žiadnu chybu, a tak moje hodnotenie azda uzná každý, kto si túto hru aspoň raz zahral proti trom ďalším protivníkom.

Hodnotenie : 10/10

Hru si môžete stiahnuť tu: Bulanci – prvý Level

www.project-design.com/playgames.htm

Asi vás možno udiví, prečo tu dávam odkaz na nejakú www stránku. Tak na tejto www stránke nájdete veľký počet Flash hier. Niektoré kúsky sú naozaj kvalitné a nezaostávajú za inými free hrami. Nájdete tu hry pre jedného hráča, tak aj hry pre viacerých hráčov na jednom počítači. Žánrovo nájdete karate, rôzne bitky, športy, casino hry, golf, adventúry, a veľa ďalšieho. Väčšinou sú to hry prerobené z osembytových počítačov. Popisovať ich všetkých by bolo skôr na knihu ako na článok, a tak vyberiem námatkovo.

Hra Pac Man – je to klasika, ktorú pozná azda každý. Ovládate v nej akúsi hlavu, ktorá požiera guľočky. Popri tom vás naháňajú štyria počítačový nepriatelia, a účelom je vyzbierať všetky guľôčky v levely.

Hra Memory 2000 – v ktorej budete zaradom, tak ako vám počítač zasvieti, klikať po štyroch farebne odlišných tlačítkach. Počítač najprv zasvieti na jednom, vy naň kliknete. Potom zasvieti na dvoch a vy opäť musíte kliknúť v tom poradí, ako ich rozsvietil počítač, najprv na jedno tlačítko, potom na druhé. Takto sa hra stupňuje a tým sa preveruje vlastne vaša pamäť. Pretože po čase budete musieť kliknúť v presnom poradí aj na dvadsať rôznych zasvietení, čo vám ukáže počítač. Hra končí vtedy, akonáhle sa pomýlite.

Hra Mini Golf – veľmi pekný minigolf, určený aj pre dvoch hráčov na jednom počítači. Účelom je dostať loptičku do jamky, na vopred pripravených 17 terénoch. Čo terén, to iná obtiažnosť = veľká zábava.

Snáď tento malinký výcuc postačuje na to, aby vás stránka mohla zaujať.

Hodnotenie 8/10

Autor: Pavel Valuska, informace o autorovi Rubrika: Software - hry a zábava Čtenářů: 645 Zobrazení: 809 | Jak hodnotíte tento článek? lepší <-->horší

Názory: počet: 2 poslední: 23.4.2003 20:27:42 číst názory přidat názor vytisknout

Nadpis | Autor | Datum
Seš asi vadnej | *** | 23.04.2003 18:54:35
Re: Seš asi vadnej | Autor | 23.04.2003 20:27:42

Nový příspěvek
Věc: |
Jméno: |
E-mail: |
- nepoužívejte HTML k formátování textu příspěvku - nepoužívejte A HREF= pro odkazy, aktivní budou automaticky - odřádkování provádějte klávesou ENTER, nikoliv tagem <br>
zasílat odpovědi na můj e-mail

| ADSL připojení

| Anketa

| Novinky e-mailem

Zasílání denního nebo týdenního přehledu nových článků

| Novinky

| 27.1.2003 Opraven problém s kódováním a s obrázky v e-mailové zprávě s přehledem článků 26.1.2003 Vyskytl se problém s padáním MSIE 6.0 při načítání stránek PC Světa. Problém by již měl být odstraněn. Jedná se o chybu v MSIE, který nekorektně zpracovával hlavičku XHTML. U MSIE s posledními záplatami problém nebyl.
26.1.2003
Zbrusu nová verze redakčního systému, nová grafika, překopané rubriky, mnoho nových věcí...
5.11.2001
PC Svět obdržel registraci v mezinárodním registru publikací ISSN. Naše číslo je 1213-6042. Více o ISSN na ISSN
starší novinky...

| Nový redaktor

Chcete se stát přispivatelem pro PC Svět? info a registrace zde

|  |  | © 2003 pcsvět.cz / pcsvet@pcsvet.cz |